Document ID: 32005R1321

KOMISJONI MÄÄRUS (EÜ) nr 1321/2005,
11. august 2005,
millega kehtestatakse 2004/2005. turustusaastaks töötlemata rosinate ja kuivatatud viigimarjade ladustamise eest makstav ladustusabi
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 28. oktoobri 1996. aasta määrust (EÜ) nr 2201/96 töödeldud puu- ja köögiviljasaaduste turu ühise korralduse kohta, (1) ja eriti selle artikli 9 lõiget 8,
ning arvestades järgmist:
(1)
Määruse (EÜ) nr 2201/96 artikli 9 lõige 4 näeb ette, et smürna rosinate ja korintide ning kuivatatud viigimarjade ladustamise eest makstakse ladustamisasutustele ladustusabi kokkuostetud koguste ja ladustamise tegeliku kestuse põhjal.
(2)
Vastavalt komisjoni 23. juuli 1999. aasta määruse (EÜ) nr 1622/1999 (millega sätestatakse töötlemata rosinate ja töötlemata kuivatatud viigimarjade ladustamiskava käsitleva nõukogu määruse (EÜ) nr 2201/96 üksikasjalikud rakenduseeskirjad) (2) artiklile 7 tuleb määrata kindlaks töötlemata rosinate ja kuivatatud viigimarjade ladustamise eest makstav ladustusabi 2004/2005. turustusaastaks.
(3)
Käesolevas määruses ette nähtud meetmed on kooskõlas töödeldud puu- ja köögiviljasaaduste korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
2004/2005. turustusaastal on määruse (EÜ) nr 2201/96 artikli 9 lõikes 4 osutatud ladustusabi netosumma:
a)
rosinate puhul:
i)
0,1120 eurot päeva ja tonni kohta kuni 28 veebruarini 2006,
ii)
0,0860 eurot päeva ja tonni kohta alates 1. märtsist 2006;
b)
kuivatatud viigimarjade puhul 0,0934 eurot päeva ja tonni kohta.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 11. august 2005

Labels: 3
17
19
6